**MEMO**

**Ida-Viru maakonna arengustrateegia 2019-2030+ koostamine**

Haridusvaldkonna fookusgrupi intervjuu

27.04.2018

Jõhvi

Teemapüstitused:

* Millised on Teie tegevusvaldkonnaga seotud kitsaskohad ning väljakutsed maakonnas?
* Millised on Teie huvigrupi ootused oma valdkonna arengule?
* Kuidas saaksid KOV-d koostöös Teie arenguvaldkonda toetada?
* Milliseid ühistegevusi võiksid maakonna KOV-d teha aastal 2019 – 2030+?

Fookusgrupi tähelepanekud

* Oluliseks probleemiks on vähenev ja vananev rahvastik. Vähene laste arv toob kaasa probleemid lasteaedade ja koolivõrgu ülalpidamisega. Sama problemaatiline ka huvikoolidega.
* Pedagoogide keskmine vanus hakkab jõudma üle 50, noorte huvi õpetajaameti vastu on vähene. Enamus tegevaid pedagooge ei soovita hakata õpetajaks!
* Meie regiooni atraktiivsus on liiga vähene, et haridussüsteemi ligi meelitad noori inimesi.
* Kõrgharidusega pedagooge valmsitatakse maakonnas ette Narva kolledžis, kuid see ei ole piisav haridussüsteemi vajaduse täitmiseks.
* Suureks probleemiks on erinevate tugivaldkonna spetsialistide leidmine (logopeedid, eripedagoogid jt. tugispetsialistid), Eesti kõrgkoolides ette valmistatav spetsialistide hulk pole mingil moel vajadusi rahuldav. See võiks olla niššiks Narva Kolledžile? Vaja oleks maakonda ühist tugispetsialistide süsteemi, mis toimiks piisavalt hästi, et vajadusi katta.
* Praegune Innove Rajaleidja tegevusel põhinev süsteem ei suuda kõiki vajadusi katta ja abivajajateni jõuda. Ida-Virumaal teeb olukorra keerulisemaks ka see, et psühholooge ja muid tugispetsialiste vajatakse nii eesti- kui venekeelseid. Teenuse jagamine pole seni lahendust suutnud pakkuda. Isegi rahastuse olemasolul ei õnnestu vastavaid spetsiliste leida.
* Erivajadustega õpilaste arv kasvab pidevalt
* Oluline on tagada koolides ohutu füüsiline keskkond – investeeringud hoonetesse, ligipääsu tagamine. Selleks peab olema tagatud konkreetne investeerimisvõimekus.
* Koolivõrgu optimeerimine maakonnas kulgeb raskustega, kuna küsimus on ülepolitiseeritud. Isegi selge alatäituvuse korral pole kogukonnad ning kohaliku poliitikud valmis õppeasutusi sulgema või koondama.
* Koolivõrgu optimeerimine toob kaasa vajaduse uuesti ja paremini läbi mõtestada õpilaste transpordivõimalused.
* Koolivõrgu optimeerimine võiks olla KOV koostöö oluline valdkond, kuid praktikas on seda väga raske teha.
* Üdharidussüsteemis peab olema tagatud kvaliteetne karjäärinõustamine, mis hõlmaks ka kutsehariduse valdkonda. Kutseharidus ja üldharidus võiks teha erinevas vormis rohkem koostööd (nt. keelelaagrid vms.)
* Kutseharidusvaldknd on tihedalt seotud maakonnas toimiva ettevõtlusega, kui mingi valdkonna ettevõtlus maakonnast kaob, kaob ka nõudlus selle valdkonna erialade järele.
* Vene põhikoolide lõpetajate eesti keele tase pole piisav gümnaasiumis õppimiseks. Kuigi eksamitulemused võivad olla head on õpitud keelt pigem eksamiks ja mitte selle praktiliseks kasutamiseks.
* Koolitundide kvaliteet on väga erinev, esineb nii tänapäevast, atraktiivset ja kvaliteetset lähenemist kui ka ajast aja arust vähetõhusaid meetodeid.
* Maakonnas pole atraktiivsele õppele suunatud hariduskeskust (a´la ahhaa või energiakeskus), selliseid haridusprogramme oleks maakonda vaja.
* Haridusvaldkonna informatsiooni liikumine kohalike omavalitsute vahel pole piisav
* Aineliidud ei toimi maakonna tasandil piisavalt hästi (samas konkreetsetes KOV-des võib pilt olla vastupidine). Maakonna tasandil pole süsteemset lähenemist, toimivad pigem konkreetsete tegevuste või ürituste põhiselt. Ainesektsioonide maakondliku tegevuse rahastamine on ka väga nigel
* Vene keele õpetamise tase maakonna eesti lastele on üldiselt halb. See ei võimalda tulevikus maakonnast pärit lastel enam maakonda tagasi tööle tulle kuna siin on vaja nii eesti kui vene keelt, et edukalt hakkama saada.
* Kutsehariduses pakutavate eestikeelsete erialade valik on nigel.
* Meil ei õnnestu kaasata õppijaid väljastpoolt maakonda ei kutseõppesse ega ka kõrgharidusse
* Narvas pole õppijaid hetkel kuhugi õieti majutada, kuid 2020-ks peaks probleem lahenema
* Selleks, maakonnas oleks noortel atraktiivne õppida ja töötada, peavad olema ka atraktiivsed sotsiaalse ja kultuurilise (sh. sportliku) tegevuse võimalused
* Maakonna ühistranspordi põhine ühendus muu Eestiga pole piisav, tihedus ja võimalus reisida erinevatesse sihtkohtadesse pole piisav. Kuidas saaks jõuda maakonda õppija või õppejõud nt. Võrust või Türilt?
* IT valdkonna õppe korraldamine on väga kallis, (õppejõu palk küünib 7000 euroni), samas selles vallas edu saavutamiseks on oluline neid kulutusi teha.
* Õpetajahariduse kvaliteedi parandamine võtab palju aega ning nõuab väga head läbimõtlemist.
* Õpetajad on ülekoormatud ning vajavad abi õppeprotsessi eluga paremaks sidumiseks ning atraktiivsemaks muutmiseks.
* Rajatud ja rajatavad riigigümnaasiumid ei ole piisavalt atraktiivsed, et ära hoida gümnaasiumiõpilaste liikumist õppima maakonnast väljapoole
* Maakonna koolide huvi osalemiseks Ettevõtliku kooli programmis on olnud ebapiisav, vaatamata sellele, et võimalus on olnud tasuta liitumiseks
* Huviharidusvaldkond on alarahastatud ning seetõttu ei toimi piisavalt hästi. Huvihariduse ja üldhariduse lõimumine ei ole alati piisav.
* Kakskeelne keskkond on tegelikult tugevus. Keeleõpet tuleb tõhustada. Nt. keelekümbluse laialdasem kasutamine (sh. lasteaiad). Uus Eesti Keele Maja loodetavasti toob värsket hingamist
* Maakonnas võiks toimida heade ja atraktiivsete õppemetoodikate jagamise süsteem. Samuti koolijuhtide ja õpetajate kogemuste vahetamise (sh. rahvusvaheline) süsteem. Praegu toimib see vaid Ettevõtliku Kooli programmiga liitunud õppeasutuste hulgas.
* Maakonna kolledžid võiksid tegeleda ka eineõpetajate õpetamisega ning täiendõppega
* Maakonnas võiks olla ühine kokkulepe haridusuuendusega tegelemiseks
* Pole selge, kes ja kuidas tegeleb maakonna tasandil haridusküsimuste koordineerimisega ning haridusvaldkonna arendamisega (kas mõni olemasolev organisatsioon, vaja uut sihtasutust või MTÜ-d, või ühiskasutust?)
* KOV-d võiksid ühiselt välja töötada poliitilise kokkuleppe maakonna optimaalse haridusvõrgu toimimiseks
* KOV-d võiksid teadvustada spetsialistide nappust ning toetada nende aktiivset otsingut ning spetsialistide tulemist maakonda.
* KOV võiksid liikuda tasuta ristkasutuses oleva huvihariduse poole, see võimaldaks ka huviharidussüsteemi optimeerida ja tugevdada.